বুধবার ব্রাজিলিয়াতে শান্তিপূর্ণভাবে বিক্ষোভ কর্মসূচি চলছিল। বিক্ষোভকারীরা টিমারের পদত্যাগ দাবিতে পার্লামেন্ট ভবনের দিকে যাচ্ছিলেন। তবে পুলিশ তার আগেই বাধা দিলে সংঘর্ষ বেধে যায়। বিক্ষোভকারীরা পুলিশকে লক্ষ্য করে পাথর, আতশবাজি নিক্ষেপ করে। জবাবে পুলিশ লাঠিচার্জ, টিয়ার গ্যাস ও স্টান গ্রেনেড ব্যবহার করে বিক্ষোভকারীদের ছত্রভঙ্গ করে দেয়। মুখোশধারী বিক্ষোভকারীরা দেশটির কৃষি মন্ত্রণালয়ে শক্তিশালী পটকা নিক্ষেপ করে ভেতরের আসবাবপত্রে আগুন ধরিয়ে দেয়।